Frederikshavn sluttede grundspillet af med maner.

Det var en turbulent kamp, men Frederikshavnerne gjorde mandag aften det klart, hvorfor de slutter grundspillet af med en flot andenplads. I Gentofte fik Frederikshavnerne skudt pucken i mål hele otte gange, mens Gentofte stars kun fik tre mål. Store dele af sæsonen har Frederikshavnerne været placeret på en første plads. Men nu må de gå til slutspillet på en anden plads. Gentofte Stars endte på en niende plads og går ikke videre. Kvartfinalerne i slutspillet går i gang 4. marts.